**Ministru kabineta rīkojuma projekta „Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte) mērķis ir būtiski paaugstināt siltumenerģijas ražošanas efektivitāti, samazināt siltumenerģijas zudumus pārvades un sadales sistēmās un sekmēt fosilā kurināmā veidu aizvietošanu ar atjaunojamiem vai citu veidu kurināmiem. Projekta iesniegumu 3.5.2.1.1.apakšaktivitātē var iesniegt sabiedriskā pakalpojuma sniedzējs – komercsabiedrība, kurai ir licence siltumenerģijas ražošanai vai pārvadei, vai sadalei, ja to nosaka normatīvie akti enerģētikas jomā. Darbības programmas „Infrastruktūra un pakalpojumi” papildinājumā ir noteikts, ka 3.5.2.1.1.apakšaktivitātes ietvaros minimālais un maksimālais Kohēzijas fonda (turpmāk – KF) finansējuma apjoms vienam projektam ir no 71 144 EUR līdz 8 537 230 EUR. Minimāli pieļaujamais KF finansējuma apjoms 3.5.2.1.1.apakšaktivitātē daļēji ir noteikts, lai novērstu finansējuma pārklāšanos ar Zemkopības ministrijas pārziņā esošo pasākumu „Pamatpakalpojumi ekonomikai un iedzīvotājiem”. Tomēr atbalsta nodrošināšanai centralizētās siltumapgādes sistēmām visā Latvijas teritorijā nepieciešams samazināt minimālā KF finansējuma apjoma slieksni vienam projektam. Finansējuma nepārklāšanos ar Zemkopības ministrijas pārziņā esošo pasākumu „Pamatpakalpojumi ekonomikai un iedzīvotājiem” projektu līmenī nodrošinās valsts aģentūra „Latvijas Investīciju un attīstības aģentūra”. Darbības programmas „Infrastruktūra un pakalpojumi” papildinājumā ir noteikts, ka 3.5.2.1.1.apakšaktivitātē pieejamais KF finansējums ir 60 220 000 EUR (42 322 856,88 lati) un 3.5.2.1.2.apakšaktivitātē „Pasākumi uzņēmumu siltumapgādes sistēmu efektivitātes paaugstināšanai” (turpmāk – 3.5.2.1.2.apakšaktivitāte) pieejamais KF finansējums ir 18 508 350 EUR (13 007 742,41 lati). 3.5.2.1.1.apakšaktivitātē KF finansējuma atlikums pēc projektu iesniegumu atlases pirmās kārtas ietvaros ir 8 568 lati, otrās un trešās kārtas ietvaros – 7 248 433,08 lati. Savukārt 3.5.2.1.2.apakšaktivitātē izsludinātās projektu iesniegumu atlases rezultātā tika iesniegti divi projektu iesniegumi par KF finansējumu 584 389,64 latiem, līdz ar to KF finansējuma atlikums ir 12 423 352,77lati.Ņemot vērā nepieciešamību veikt investīcijas centralizēto siltumapgādes sistēmu efektivitātes paaugstināšanai 3.5.2.1.1.apakšaktivitātes ietvaros (atbilstoši Latvijas siltumuzņēmumu asociācijas sniegtajai informācijai un Ekonomikas ministrijas veiktās aptaujas rezultātiem) pretēji nelielajam pieprasījumam 3.5.2.1.2.apakšaktivitātē, finansējuma pārdale no 3.5.2.1.2.apakšaktivitātes uz 3.5.2.1.1.apakšaktivitāti ir pamatota. Tādējādi 3.5.2.1.1.apakšaktivitātes ietvaros kopumā būs pieejami 77 896 838 EUR (54 746 209,33 lati) un tiks izsludināta projektu iesniegumu atlases ceturtā kārta par KF finansējumu 19 680 353 latiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz:* samazināt minimālā KF finansējuma apjoma slieksni vienam projektam 3.5.2.1.1.apakšaktivitātē;
* precizēt darbības programmas „Infrastruktūra un pakalpojumi” papildinājuma 3.5.2.pasākuma „Enerģētika” tabulu „Finanšu plāns”, pārdalot KF finansējumu no 3.5.2.1.2.apakšaktivitātes uz 3.5.2.1.1.apakšaktivitāti 17 676 838 EUR (12 423 352,45 lati) apmērā un privāto finansējumu 17 676 838 EUR (12 423 352,45 lati) apmērā.
 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Siltumenerģijas lietotāji, pašvaldības, komersanti.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 3.5.2.1.1.apakšaktivitātē pieejamais KF finansējums ir 77 896 838 EUR (54 746 209,33 lati) un 3.5.2.1.2.apakšaktivitātē pieejamais KF finansējums – 831 512 EUR (584 389,95 lati). |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 17.februāra noteikumos Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu”, Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.aktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām” un Ministru kabineta 2012.gada 11.oktobra noteikumos Nr.796 „Noteikumi par darbības programmas „Infrastruktūra un pakalpojumi” papildinājuma 3.5.2.1.2.apakšaktivitāti „Pasākumi uzņēmumu siltumapgādes sistēmu efektivitātes paaugstināšanai””. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijām | Ministru kabineta rīkojuma projekta izpilde tiks nodrošināta valsts aģentūras „Latvijas Investīciju un attīstības aģentūra” esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta rīkojuma projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta rīkojuma projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta rīkojuma projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa - projekts šīs jomas neskar.

Ekonomikas ministrs D.Pavļuts

Vīza: valsts sekretārs J.Pūce

13.04.2012 16:08

L.Mičule

67013093, Liga.Micule@em.gov.lv